രാഷ്ട്രീയ ദുഷ്ടലാക്ക് മുന്നിര്ത്തി നുണപ്രചരണങ്ങള് അഴിച്ചു വിടുകയാണ് പലരും സഭയില് അക്കമിട്ട് മുഖ്യമന്ത്രിയുടെ വിശദീകരണം തിരുവനന്തപുരം: കൊവിഡ് മരണങ്ങളുമായി ബന്ധപ്പെട്ട് വിവാദങ്ങള്ക്കിടെ കൊവിഡ് പ്രതിരോധങ്ങളുമായി ബന്ധപ്പെട്ട കേരളത്തിന്റെ നേട്ടങ്ങള് അക്കമിട്ട് നിരത്തി മുഖ്യമന്ത്രി പിറണായി വിജയന്. അടിയന്തര പ്രമേയ നോട്ടീസിനുള്ള മറുപടിയായിട്ടായിരുന്നു മുഖ്യമന്ത്രിയുടെ വിശദീകരണം. പൊതുസമൂഹത്തില് തെറ്റിദ്ധാരണ പടര്ത്താനുള്ള ഇത്തരം ശ്രമങ്ങള് ദൗര്ഭാഗ്യകരമാണ്. യാഥാര്ഥ്യം നമ്മുടെ മുന്പിലുണ്ട്. അതു സത്യമാണെന്ന് തെളിയിക്കുന്ന അനുഭവങ്ങള് ആണ് ജനങ്ങള്ക്കുള്ളതെന്നും മുഖ്യമന്ത്രി പറഞ്ഞു. മുഖ്യമന്ത്രി പറഞ്ഞത് ഇന്ത്യയില് ഏറ്റവും ആദ്യം കോവിഡ് റിപ്പോര്ട്ട് ചെയ്ത സംസ്ഥാനമാണ് കേരളം. എന്നാല് ഏറ്റവും അവസാനം കോവിഡ് ഉച്ചസ്ഥായിയില് എത്തിയ സംസ്ഥാനവും കേരളമാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്ത്യയില് ഏറ്റവും കുറച്ച് കോവിഡ് മരണ നിരക്കുള്ള സംസ്ഥാനം, തൊണ്ണൂറു ശതമാനത്തോളം രോഗികള്ക്കും സര്ക്കാര് സൗകര്യങ്ങളുപയോഗിച്ച് ചികിത്സ നല്കിയ സംസ്ഥാനം, സ്വകാര്യ ആശുപത്രികളില് കോവിഡ് രോഗികളുടെ ചികിത്സ ചെലവ് സര്ക്കാര് വഹിച്ച സംസ്ഥാനം, കമ്മ്യൂണിറ്റി കിച്ചനുകളും ഭക്ഷ്യകിറ്റുകളുമായി ഭക്ഷ്യസുരക്ഷയൊരുക്കിയ സംസ്ഥാനം, ജനസംഖ്യാനുപാതികമായി നോക്കിയാല് ഏറ്റവും കൂടുതല് ആളുകള്ക്ക് ഏറ്റവും വേഗത്തില് വാക്സിന് നല്കിയ സംസ്ഥാനം, രോഗം വന്നു പോയവരുടെ ശതമാനം ഏറ്റവും കുറവുള്ള സംസ്ഥാനം. കോവിഡ് പ്രതിരോധത്തില് എടുത്തു പറയത്തക്ക അനവധി നേട്ടങ്ങള് കേരളത്തിന്്റേതായുണ്ട്. ആ പരിശ്രമങ്ങളെ ലോകം അംഗീകരിച്ചതാണ്. മനുഷ്യരാശിയെ ഒന്നടങ്കം പ്രതിസന്ധിയിലാഴ്ത്തിയ ഇതുപോലൊരു മഹാമാരിയെ നേരിടുന്ന ഘട്ടത്തില് നമുക്ക് മുന്പില് ഒരുപാട് വെല്ലുവിളികള് ഉണ്ടെന്നുള്ളത് വാസ്തവമാണ്. ഈ പ്രതിസന്ധികളെ ഒരേ മനസ്സോടെ ഒറ്റക്കെട്ടായി നിന്ന് മറികടക്കാനുള്ള ശ്രമങ്ങളാണ് വേണ്ടത്. എന്നാല് ക്രിയാത്മകമായ വിമര്ശനങ്ങള്ക്കു പകരം രാഷ്ട്രീയ ദുഷ്ടലാക്ക് മുന്നിര്ത്തി നുണപ്രചരണങ്ങള് അഴിച്ചു വിടുകയാണ് പലരും ചെയ്യുന്നത്. അതിന്്റെ ഭാഗമായാണ് കേരളത്തിന്്റെ കോവിഡ് പ്രതിരോധ പ്രവര്ത്തനങ്ങളെ ഇകഴ്ത്തിക്കാണിക്കുക എന്ന ഉദ്ദേശ്യത്തോടെ പ്രതിപക്ഷം രംഗത്തിറങ്ങിയത്. പൊതുസമൂഹത്തില് തെറ്റിദ്ധാരണ പടര്ത്താനുള്ള ഇത്തരം ശ്രമങ്ങള് ദൗര്ഭാഗ്യകരമാണ്. യാഥാര്ഥ്യം നമ്മുടെ മുന്പിലുണ്ട്. അതു സത്യമാണെന്ന് തെളിയിക്കുന്ന അനുഭവങ്ങള് ആണ് ജനങ്ങള്ക്കുള്ളത്.